ภาษีเหล็กเดือด!! IMF หวั่น มาตราการนี้ฉุดเศรษฐกิจโลกปั่นป่วน - FINNOMENA
IMF เตือนว่า แผนการเรียกเก็บภาษีนำเข้าเหล็กและอะลูมิเนียมของทรัมป์ จะสร้างความเสียหายให้แก่เศรษฐกิจของสหรัฐฯ โดยเฉพาะอย่างยิ่งภาคการผลิตและภาคการก่อสร้างซึ่งต้องพึ่งพาอะลูมิเนียมและเหล็กจำนวนมาก
8 มี.ค. 2561

IMF เตือนว่า แผนการเรียกเก็บภาษีนำเข้าเหล็กและอะลูมิเนียมของทรัมป์ จะสร้างความเสียหายให้แก่เศรษฐกิจของสหรัฐฯ โดยเฉพาะอย่างยิ่งภาคการผลิตและภาคการก่อสร้างซึ่งต้องพึ่งพาอะลูมิเนียมและเหล็กจำนวนมาก
มาตรการดังกล่าวมีเป้าหมายที่จะปกป้องอุตสาหกรรมของสหรัฐ โดย ทรัมป์ ประกาศเรียกเก็บภาษีนำเข้าเหล็กในอัตรา 25% และอลูมิเนียม 10% ซึ่งจะส่งผลกระทบกับการค้าโลก ขณะที่ไทยต้องจับตาอย่างใกล้ชิด
สำหรับประเทศที่สหรัฐฯ นำเข้าเหล็กมากที่สุดในอันดับต้นๆ จากสถิติเมื่อเดือนมกราคม 2561 ได้แก่ ประเทศแคนาดา และสหภาพยุโรป มูลค่าอยู่ที่ประมาณรายละ 500 ล้านดอลลาร์ รองลงมา ได้แก่ เกาหลีใต้ ตามด้วยเม็กซิโก บราซิล ญี่ปุ่น ไต้หวัน จีน รัสเซีย และตุรกี
ด้านราคาน้ำมันดิบปรับตัวลดลงมากกว่า 2% เนื่องจากได้รับแรงกดดันจากการทรุดตัวลงของตลาดหุ้นทั่วโลก ท่ามกลางความกังวลเกี่ยวกับการทำสงครามการค้านี้
ขณะที่บรรยากาศของตลาดหุ้นในนครนิวยอร์กยังคงผันผวน โดยบรรดานักลงทุนยังคงพากันเทขายหุ้น สะท้อนความวิตกกังวลต่อเสถียรภาพของนโยบายเศรษฐกิจในสหรัฐ
ทั้งนี้นายแกรี โคห์น ได้ลาออกจากตำแหน่งที่ปรึกษาด้านนโยบายเศรษฐกิจประจำทำเนียบขาว เพื่อประท้วงการที่ทรัมป์ต้องการเดินหน้ามาตรการขึ้นภาษีสินค้าเหล็กและอลูมิเนียม
ที่มา : https://www.thairath.co.th/content/1219003
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: